נורבגיה - יום 7: תפוז בלוגים-חברות מבשלות
18/01/2014 12:23:28
בבוקר היום השביעי שלנו בנורבגיה השמש לא זרחה והתעוררנו להמשכו של יום גשום ומעונן. כמובן שזה היה מאכזב מאוד, אבל החלטנו שלא לשנות את התוכניות ולהמשיך במסלול המתוכנן אל הדרך האטלנטית. למזלנו, לקראת הצהריים החל להתבהר והשמש אף בצבצה מדי פעם מבין העננים, אז התמונות של הצהריים בהירות יותר.
התחלנו את הבוקר בנסיעה לכיוון הדרך האטלנטית שהיא גולת הכותרת נורבגיה ואחת הדרכים היפות בעולם. אורכה של הדרך האטלנטית קצת יותר משמונה קמ' של פיתולים חדים וטבע פראי. דרך שמורכבת מגשרים המתפתלים בין איים קטנים באוקיינוס. לאורך הדרך ישנן 4 נקודות תצפית פנורמיות שכוללות מבני שירות ומהן ניתן להנות מהשילוב הנפלא של הטבע בהתגלמותו יחד עם אדריכלות וטכנולוגיה מודרנית. הפרויקט ההנדסי האדיר מורכב משמונה גשרים המדלגים בין איים קטנים כדי לחבר ערים, שקודם נזקקו למעבורת.
(תמונה זו בלבד נלקחה מאתר Tour4less)
כשנוסעים בדרך, רואים משני צידיה את האוקיינוס האטלנטי. המדריכים מבטיחים לוויתנים מקפצים באיזור, אך אנחנו לא זכינו לראותם. מה שכן זכינו הוא בגשם ובגלים שהתנפצו לאורך האיים והכביש. את רוב התמונות צילמתי תוך כדי נסיעה איטית לאורך 8 הקמ'.
בדרך חזרה מהדרך האטלנטית עצרנו לצהריים בעיירה קטנה בשם EIDE, שום דבר מיוחד בעיירה לא היה בה, עצרנו לארוחת צהריים במסעדה איטלקית שמנוהלת על ידי תורכים, אבל למרבה הפלא, היה טעים.
אחרי אידה, נסענו כבר ליעד הבא שלנו ליום הבא: אלסונד.
אלסונד נמצאת על חופה המערבי של נורבגיה ומורכבת משלושה איים המחוברים ביניהם בגשרים, היא מוקפת בים מכל כיווניה. בתיה הציוריים נושקים למים ויש בה שפע של מרינות וכלי שיט שונים. בשנת 1904 פגעה שריפה ב - 850 מבתיה של העיר ונותרו בה רק 230 בתים. הארכיטקטים שתכננו את העיר מחדש היו נורבגים צעירים שהושפעו מהסגנות הפופולרי באותם ימים - ארט נובו. בניניה המקושטים עם מגדלים, צריחים ועיטורים צבעוניים, מעניקים לעיר אופי שונה ומיוחד.
(מתוך אתר טריפי)
קצת לפני שעזבנו את העיר, עלינו לתצפית קניבן. 418 מדרגות היוצאות מפארק העיר מובילות לתצפית. ניתן להגיע אליה גם באמצעות רכב
ולמי שהפסיד ומעוניין, להלן ימי הטיול הראשונים:
טיול חו"ל נורבגיה